paragraph_text: Grafična naslovnica koja prikazuje osakaćenog Krista i koju je izradio dugogodišnji suradnik Larry Carroll dovela je do polemika; konzervativnijim prodavaonicama kojima je izvorna naslovnica izazivala nelagodu distribuirane su inačice sa zamjenskom naslovnicom, a i sama je skupina objavila cenzuriranu naslovnicu bez uvredljive ilustracije. Tekstovi pjesama, poglavito u skladbi "Jihad", opisuju napade 11. rujna 2001. iz perspektive terorista. Nakon prosvjeda sve je primjerke albuma u Indiji opozvao i uništio EMI India.